wickkiey/tamil-wikipedia-chunked huggingface dataset:
# ஸ்ரீ சித்ரா கலைக்கூடம்

## காட்சிப்பொருள்கள்

இந்த கலைக்கூடத்தில் முகலாய, ராஜ்புத், வங்காளம், ராஜஸ்தானி மற்றும் தஞ்சை கலைப் பாணிகளைச் சேர்ந்த கலைப் படைப்புகள் காட்சியில் உள்ளன. உலகின் பல்வேறு பகுதிகளைச் சேர்ந்த ஓவியங்களும், அஜந்தா, பாக், சிகிரியா மற்றும் சித்தன்னவாசல் ஆகிய இடங்களைச் சேர்ந்த சுவரோவியங்களின் சிறிய வடிவங்களும், காட்சியில் உள்ளன. மேலும் ஆவணக் காப்பக முக்கியத்துவத்தினைக் கொண்ட கையெழுத்துப் பிரதிகள் இங்கு உள்ளன. இந்த காட்சிக்கூடத்தில் 400 ஆண்டுகள் பழமை வாய்ந்த சிறிய அளவிலான தஞ்சை ஓவியங்கள் காட்சிக்கு வைக்கப்பட்டுள்ளன.
# ஸ்ரீ சித்ரா கலைக்கூடம்

## அசல் படைப்புகள்

காட்சிக்கூடத்தில் ரோரிச் படைத்த 15 அசல் படைப்புகளும் ராஜா ரவி வர்மாவின் 43 அசல் படைப்புகளும் உள்ளன. ரவி வர்மாவின் அரிய பென்சில் ஓவியங்களும் காட்சிக்கூடத்தில் வைக்கப்பட்டுள்ளன. கிளிமானூரில் உள்ள சித்ராலயாவில் காட்சிக்கு வைக்கப்பட்டிருந்த ரவி வர்மாவின் ஓவியங்கள் 1941 ஆம் ஆண்டில் நிரந்தரக் கடன் அடிப்படையில் கிளிமானூர் அரண்மனை நிர்வாகத்தினரால் கலைக்கூடத்திற்கு வழங்கப்பட்டன. இந்த அரண்மனை முதலில் 70 ரவி வர்மா ஓவியங்களை ஒப்படைத்தது.ஆனால் அவற்றில் சில ஓவியங்கள் இட வசதியின்மை காரணமாக கலைக்கூடத்தில் காட்சிக்கு வைக்கப்படவில்லை.
கேரள அரசு 2005 ஆம் ஆண்டில் ரவி வர்மா ஓவியங்களைக் காக்கும் நோக்கில் அவற்றை மீட்டெடுக்க முயற்சிகளை மேற்கொண்டது.. ரவி வர்மாவின் தலைசிறந்த ஓவியங்களான *சகுந்தலா* மற்றும் *அன்னத்துடன் பேசும் தமயந்தி* ஆகிய ஓவியங்கள் இந்த காட்சிக்கூடத்தில் பார்வையாளர்களுக்காக காட்சிக்கு வைக்கப்பட்டுள்ளன.
# ஸ்ரீ சித்ரா கலைக்கூடம்

## விபத்து

2010 ஆம் ஆண்டில் ஏற்பட்ட மின் கசிவு காரணமாக உண்டான தீ விபத்தின் காரணமாக, புதுப்பிக்கும் நோக்கில் கலைக்கூடம் மூடப்பட்டது 2013 ஆம் ஆண்டில், சி.ராஜா ராஜ வர்மாவின் சில ஓவியங்கள் ஈரப்பதம் காரணமாக சேதம் அடைந்ததாக அறிவிக்கப்பட்டது.
அவ்வாறாகச் சேதம் அடைந்தவற்றில் *செகந்திராபாத் ஏரி*, *உள்ளூர் கள்ளுக்கடை* மற்றும் *இமயமலை* ஆகிய ஓவியங்கள் அடங்கும். ஒன்பது எண்ணெய் ஓவியங்களும், ரவி வர்மாவின் ஒரு நீர் வண்ண ஓவியமும் இடம் இல்லாததால் பாதுகாப்பு அறையில் வைக்கப்பட்டுள்ளன. *ஊஞ்சலில் ஆடுகின்ற பெண்மணி,* *மைசூர்* *யானை பிடித்தல்,* *ஸ்ரீராமர் வில்லை வளைத்தல்*, *இரண்டு குதிரைகள்*, *ஊர்வலம்*, *உருவப்பட ஆய்வு* மற்றும் *பட்டாம்பூச்சி* போன்ற ஓவியங்கள் இதில் அடங்கும் . கலைக்கூடத்தில் ஒப்படைக்கப்பட்ட சில ஓவியங்கள் காணாமல் போய்விட்டதாக கிளிமானூர் அரண்மனை அதிகாரப்பூர்வமாக புகார் அளித்தது. போதிய இட வசதி இல்லாததன் காரணமாக, கலைக்கூடத்திற்கு ஒரு புதிய கட்டிடம் கட்டுவதற்கான திட்டம் முன்மொழியப்பட்டு, அதற்கான அடிக்கல் 1985 ஆம் ஆண்டில் நாட்டப்பட்டது, ஆனால் அந்தப் பணிகளில் எந்தவித முன்னேற்றமும் காணப்படவில்லை.
# எந்திரப் பிணைப்பு

**எந்திரப் பிணைப்பு** (*mechanical joint*) என்பதில் எந்திரப் பகுதிகளைச் சமநிலைப்படுத்தல், அதிர்வு முதலிய பல்வேறு பிரச்சினைகள் ஆராயப்படுகின்றன. ஓர் எந்திரத்தில் பயன்படும் பல்வகையான பிணைப்புக்களை, அதற்கொப்ப வடிவ கணித முறைப்படி ஆராய்ந்து, எளிய எந்திரத்தின் அமைப்பை அறியலாம். ஓர் எந்திரத்தின் உறுப்புக்களில் இரண்டு தொட்டவாறு இருந்தால், அவற்றை ஓர் இயக்கவியல் இணையுறுப்பு (Kinematic pair) எனலாம். இது ஒரு பரப்பில் தொட்டவாறு இருந்தால், அவை தாழ்ந்த இணையுறுப்பு எனவும், ஒரு வரையில் தொட்டவாறிருந்தால் உயர்ந்த இணையுறுப்பு என்பர். பிணைப்புக்களின் எண்ணிக்கைக்கும், இணையுறுப்புகளின் எண்ணிக்கைக்கும் இடையே, ஓர் இயற்கணிதத் தொடர்பைப் பெறலாம். இதைப் போலவே, பிணைப்புக்களுக்கும், இணைப்புக்களுக்கும் உள்ள தொடர்பையும் பெறலாம். ஓர் உயர்ந்த இணையுறுப்புப் பதிலாக, இரு தாழ்ந்த இணையுறுப்புகளையும், மேலுமொரு பிணைப்பையும் எந்திரத்தில் பயன்படுத்தலாம்
# எந்திரப் பிணைப்பு

## உராய்வு

ஒரு பிணைப்பின் வேகத்தையும், வேக வளர்ச்சியையும் அறியலாம். ஒரு பிணைப்பின் வேகப்படம் பிணைப்பின் வடிவத்தையே ஒத்திருக்கும். ஆனால், பிணைப்பின் வடிவத்தை வேகத்தின் திசையில் 90 திருப்பி, அதன் வேக பிம்பத்தைப் பெறலாம். வேகவளர்ச்சியும், இதையே ஒத்திருக்கும். ஆனால், அது 90 க்கும் அதிகமான கோணத்தில் திருப்பிப் பெறப்படும். இயக்கம் எந்திரங்களின் சிறப்பியல்பாகும். இயக்கம் உள்ள இடத்தில் உராய்வும், இருக்குமாதலால் எந்திரங்களைப் பற்றிய கொள்கைக்கு உராய்வு முக்கியமானதாகும்.. உராய்வினால் தொல்லை விளையும்போது, அதைக் குறைக்க முயல்கிறார்கள். விசைப்பொறியின் இறுக்குத் தடையைப் போன்ற உறுப்பில் உராய்வு தேவையாகும் போது, குறைவான இடத்தில் அதிகமான உராய்வைப் பெற முயல்வார்கள். உயவிடும்போது உராய்வு குறைவதால் அதுவும் முக்கியமானது.
# எந்திரப் பிணைப்பு

## போக்குமாற்றி

முன்னரே தீர்மானிக்கப்பட்ட பலவகை இயக்கங்களைப் பெறப் போக்குமாற்றிகள் (Cams) பயன்படுகின்றன. ஓர் எஞ்சின் உருளைக்குள் நுழையும் காற்றை அனுமதிக்கும் வால்வுகளும், கழிவு வாயுக்களை வெளியேற்றும் வால்வுகளும், போக்குமாற்றிகளால் இயங்குகின்றன. தானாக இயங்கும் கடைச்சல் எந்திரம், எல்லாவகைகளிலும் இயங்க, அதிலுள்ள உருளைப் போக்குமாற்றி உதவுகிறது. இதன் உதவியால் நிலையான வேகத்தையும், நிலையான வேகவளர்ச்சியையும், சுத்த ஹார்மானிக் இயக்கம் போன்ற பல்வேறு இயக்கங்களையும் பெறலாம். இயக்கத்தைத் தடை செய்ய பிரேக்குப் பயன்படுகிறது. அகத்தே விரிந்து தடுக்கும் பிரேக்கு மோட்டார் வண்டியில் பயன்படுகிறது. தோற்றுவிக்கப்படும் திறனை அளவிட விசைமானி (Dynamometer) பயன்படுகிறது. இது சக்தியை முற்றிலும் ஏற்றோ அல்லது கடத்தியோ அதை அளவிடும் திறன் பெற்றுள்ளது.
# எந்திரப் பிணைப்பு

## பல்லிணைப்பு

பல்லிணைகளும், பல்லிணைத்தொடர்களும், இயக்கத்தைக் கடத்தும் சாதனங்களில் வேறொருவகையாகும். கடிகாநத்திலும் மோட்டாரிலும் உள்ள பல்லிணைகளின் பற்கள் மிக உறுதியாகவும் நழுவாதனவாகவும் இருக்க வேண்டும். இரு சக்கரங்களின் அச்சுக்கள் இணையாகவும், பற்கள் நேராகவும், சாதாரணமாகச் சக்கரங்களின் தளத்திற்கு நேர்க்குத்தாகவும் இருப்பது மேட்டுப் பல்லிணைகள் (Spur gear) எனப்படும். பல்லிணைகளால் இணைக்கப்படும் தண்டுகள் ஒரே தளத்தில் இல்லாவிட்டால் தண்டுகளை இணைக்கும் உராய்வுப் பரப்பில் ஒரு பகுதியைப் பல்லிணைகளையும் இணைக்கப் பயன்படுத்தவேண்டும். இவ்வாறு செய்து சுருள் பல்லிணைகளையும், புழுப்பல்லிணைகளையும் பெறலாம். ஒரு தொடராகப் பின்னியிருக்கும் பல்லிணைகளை, ஒரு சுழலும் பிணைப்புக் கடத்திச் செல்லுமாறு அமைத்துச் சூரியகிரகப் பல்லிணை அமைப்பைப் பெறலாம்.  
சம இயக்கச் சக்கரம் (Fly wheel) எந்திரத்தின் வேகத்தை ஒரே நிலையில் கட்டுப்படுத்துகிறது. எந்திரம் வேகமாக ஓட முயன்றால் மிகுதியாக வெளிப்படும் சக்தி சம இயக்கச் சக்கரத்தில் சேமித்து வைக்கப்படுகிறது. தேவையானபோது இந்தச் சக்தி வெளிவருகிறது. சம இயக்கச் சக்கரத்தினால் எந்திரத்தின் வேகத்தைக் கட்டுப்படுத்த இயலாதுபோனால் 'கவர்னர்' பயன்படுகிறது.
# பாரத் கலா பவன்

**பாரத் கலா பவன்** (**Bharat Kala Bhavan**) என்பது இந்தியாவின் வாரணாசியில் உள்ள பனாரஸ் இந்து பல்கலைக்கழகத்தில் அமைந்துள்ள ஒரு பல்கலைக்கழக அருங்காட்சியகம் ஆகும். இந்தியக் கலை மற்றும் பண்பாடு தொடர்பான அறிவைப் பரப்புவதில் இது ஒரு முக்கியமான கருவியாக இருந்து செயலாற்றி வருகிறது. பனாரஸ் இந்து பல்கலைக்கழகம் மற்றும் வாரணாசி நகரத்தில் இது ஒரு முக்கியமான சுற்றுலா அம்சமாக அமைந்தள்ளது.
# பாரத் கலா பவன்

## வரலாறு

பாரத் கலா பவன் என்ற அமைப்பிற்கான கருவானது, வாரணாசி<nowiki/> நகரில் கோடோவ்லியா என்னும் இடத்தில் 1 ஜனவரி 1920 ஆம் நாளன்று *பாரதிய லலித் கலா பரிஷத்* என்ற ஒரு பிரிவாக நிறுவப்பெற்ற வகையில் உருப்பெற்றது. 1920 ஆம் ஆண்டுக்கும் 1962 ஆம் ஆண்டுக்கும் இடைப்பட்ட காலகட்டத்தில், ஜவஹர்லால் நேரு 1950 ஆம் ஆண்டில் தற்போதுள்ள அருங்காட்சியகத்திற்குரிய கட்டிடத்திற்கான அடித்தளம் அமைப்பதற்கு முன்பு வரை, அருங்காட்சியகத்தின் சேகரிப்புகள் வாரணாசி நகரில் பல இடங்களுக்கு மாற்றி அமைக்கப்பட்டது. 1962 ஆம் ஆண்டில் பனாரஸ் இந்து பல்கலைக்கழகத்தில் அருங்காட்சியகம் அதன் தற்போதைய இடத்திற்கு மாற்றம் செய்யப்பட்டது. மகாத்மா காந்தி பாரத் கலா பவனுக்கு மூன்று முறை வருகை தந்துள்ளார். அவருடைய மூன்றாவது மற்றும் இறுதி வருகையின் போது அவர் "संग्रह बहुत अच्छा है" ("சேகரிப்பு மிகவும் நன்றாக உள்ளது") என்று தன் கருத்துகளை அங்கு பொறித்தார்.
# பாரத் கலா பவன்

## வரலாறு

### மைல்கற்கள்

பாரத் கலா பவனத்தின் மைல்கற்களாக பாரதிய லலித் கலா பரிஷத் நிறுவப்படல் (1920), பாரதிய லலித் கலா பரிஷத் கோடோவ்லியாவிலிருந்து மத்திய இந்து சிறுவர் பள்ளிக்கு மாற்றப்படல் (1926), ரவீந்திர நாத் தாகூர் (முதல் தலைவர்) கலை மற்றும் கைவினைகளில் கவனம் செலுத்த முடிவு செய்தல் (1929), பாரதிய லலித் கலா பரிஷத்தை காஷி நகரி பிரச்சாரினி சபாவுக்கு மாற்றம் செய்த வகையில் பாரதிய கலா பவன் (இந்திய கலை அருங்காட்சியகம்) என்று பெயர் மாற்றம் பெறல் (1929), காஷி நகரி பிரச்சாரினி சபாவில் பாரத் கலா பவனை பேராசிரியரான ஆர்தேந்திர கூமர் கங்கோலி முறையாக திறந்து வைத்தல் (1930), வெள்ளி விழா (1945), லண்டனில் நடைபெற்ற கண்காட்சிகளுக்கு கடன் அடிப்படையில் கலைப் பொருள்களை வழங்கல் (1947), நகரி பிரச்சாரினி சபாவிலிருந்து பனாரஸ் இந்து பல்கலைக்கழகத்தில் உள்ள மாளவியா பவனுக்கு சேகரிப்புகள் இடம் மாற்றம் பெறல் (1950), தற்போதைய கட்டிடத்திற்கான அடிக்கல்லை ஜவஹர்லால் நேரு நாட்டல் (1950), ஜவஹர்லால் நேருவால் புதிய கட்டிடம் திறந்து வைக்கப்படல் (1962), பொன் விழா (1970), பிரதாப் சந்திர சுந்தரால் மேற்குப் பகுதிக் கட்டடத்திற்கான அடிக்கல் நாட்டப்படல் (1977), பத்ம விபூஷன் ராய் கிருஷ்ணதாச காலமாதல் (1980), ஆலிஸ் போனர் கலைக்கூடம் திறப்பு விழா (1990), பவள விழா (1995), மகாமனா பண்டிதர் மதன் மோகன் மாளவியாவின் 150 வது பிறந்த நாளன்று, அருங்காட்சியகம் ஒரு ஆவணப்படத்தை தயாரித்து அவரைப் பற்றிய நூலை வெளியிடல் (2011) ஆகியவற்றைக் கூறலாம்.
# பாரத் கலா பவன்

## சேகரிப்புகள்

பாரத் கலா பவனில் கலைப்பொருட்கள், பௌத்த மற்றும் இந்து சிற்பங்கள், படங்கள், கையெழுத்துப் பிரதிகள், முகலாயர் கால சிறிய வடிவிலான கலைப்பொருள்கள், ஓவியங்கள், ப்ரோகேட் ஜவுளிகள், சமகால கலை வடிவங்கள் மற்றும் 1ஆம் நூற்றாண்டு முதல் 15 ஆம் நூற்றாண்டு வரையிலான காலத்தைச் சேர்ந்த வெண்கல சிலைகள் ஆகியவை உள்ளன. மேலும் மட்பாண்டங்கள், மனநல கைவினைப்பொருட்கள், தந்த பொருட்கள், நகைகள், சுடுமண் மணிகள் மற்றும் குஜராத்தி, ராஜஸ்தானி மற்றும் பஹாரி பாணியில் அமைந்த சிறிய வகையிலான ஓவியங்கள் ஆகியவையும் அருங்காட்சியகத்தில் காட்சிக்கு வைக்கப்பட்டுள்ளன. பாரத் கலா பவனின் காட்சிக்கு வைக்கப்பட்டுள்ள கலைப்பொருள்களின் மொத்த எண்ணிக்கை 1,04,376 ஆகும்.
# பாரத் கலா பவன்

## சேகரிப்புகள்

### காட்சிப் பொருள்கள்

- ஆவணத்தொகுப்புகள்
- தொல்பொருள் பொருட்கள்
- அலங்கார கலை
- இந்திய தபால்தலை
- இலக்கியம்
- ஓவியங்கள்
- தனியாரின் சேகரிப்புகள்
- ஜவுளி மற்றும் உடைகள்
# பாரத் கலா பவன்

## பிரிவுகளில் காட்சிப்பொருள்கள்

| தொல்பொருள் பிரிவு | 24.561 |
| --- | --- |
| பனாரஸ் பிரிவு | 705 |
| அலங்காரக் கலை பிரிவு | 1,169 |
| பரிமாற்றம் | 76 |
| இலக்கியப் பிரிவு | 27.336 |
| இதர பிரிவுகள் | 1,605 |
| நாணயவியல் பிரிவு | 33.236 |
| ஓவியப் பிரிவு | 10.625 |
| தபால்தலை பிரிவு | 2.941 |
| ஜவுளிப் பிரிவு | 1,747 |
| கம்பளி ஜவுளித் தொகுதிகள் | 375 |
| **மொத்தம்** | **104.376** |
# தமிழ்நாட்டு ஓவியம்

ஓவியம். இதன் நிறங்கள், தாவரத்திலிருந்து பெறப்பட்டன.|]]
**தமிழ்நாட்டு ஓவியம்** தமிழ்நாட்டில் வளர்ந்து வந்த ஓவியக்கலையைத் தமிழிலக்கியங்கள் சான்றுகளாகக் காணலாம். எழுத்து என்னும் சொல்லே, எழுத்துக்களை எழுதுவதற்கும், ஓவியங்களை வரைவதற்கும் பயன்படுகிறது. 'ஒவ்வு' என்னும் வினையடியாகப் பிறந்த ஓவு, ஓவம், ஓவியம் என்னும் இம்மூன்று சொற்களும் சித்திரத்தையே குறிக்கின்றன. தமிழர்களும் ஒரு பொருளை ஒத்திருக்கும் தன்மையால் படவடிவத்தை, மேற்கூறிய மூன்று சொற்களாலும் விளக்கினர் போலும். ஓவியம் எழுதுபவர்கள் ஓவர், ஓவியர் எனப்பட்டனர். தமிழ் நாட்டின் தலைசிறந்த நகரங்களில் எல்லாம் ஓவியர்களுக்கு எனத் தனியாக ஒரு வீதி இருந்ததைத் தமிழ் நூல்கள் தெரிவிக்கின்றன. எடுத்துக்காட்டாக, பண்டைக் காலத்தில் தமிழ் நாட்டில் சித்திர எழுத்துக்கள் பயன்பட்டிருக்கலாம் என்பதற்கான சான்று, யாப்பருங்கல இறுதிச்சூத்திரச் செய்யுளில் உள்ளது. ஓவியத்தை வெறுந் தொழிலாகக் கருதாது ஒரு யோகமாகவே கருதினர் தமிழர். தமிழ்நாட்டு ஓவியர்கள் புறக்கண் பார்த்ததை, அகக்கண்ணால் கண்டு, அதை இதய வெளியிலே எழுதிப் பின்னர், சுவரிலோ, துணியிலோ வரைந்தார்கள். 'சுவரை வைத்துச் சித்திரம் எழுதவேண்டும்' என்ற பழமொழி, சுவரோவியங்களின் பரந்த பழக்கத்தையும், தொன்மையையும் காட்டுகிறது. கோயில்களிலும், பௌத்த, சமணப் பள்ளிகளிலும், சுவர்களில் சித்திரங்கள் வரைவதை, வழக்கத்தைக் கொண்டிருந்தனர். குறிப்பிட்ட இடங்களில், குறிப்பிட்ட ஓவியங்களைத் தாம் வரையலாம்; மற்றவர் வரையக் கூடா என்ற முறை, தமிழர் இடையே முற்காலத்தில் இருந்தது.
# தமிழ்நாட்டு ஓவியம்

## இலக்கியங்கள்

பண்டையத் தமிழக ஓவியர், கூரிய அறிவோடு ஆழ்ந்த நோக்கும் அமையப்பெற்ற ஓவியர்கள் என மதுரைக் காஞ்சி பாராட்டுகிறது. உலகில் காணப்பெறும் உயிருள்ளன, உயிரில்லன ஆகிய எல்லாப் பொருள்களையும், கற்பனையால் காணப்பெறும் பொருள்களையும் அவ்வவற்றின் உருவங்கள் போலத் தோற்றும்படி, தமிழ்நாட்டு ஓவியர்கள் ஓவியங்களாகத் தீட்டினர் என மணிமேகலையும் கூறுகின்றன. உச்சயினி நகரத்தைச் சார்ந்த மகாகாளவனத்தில் உள்ள மண்டபத்தே , பார்ப்பவர் நடுங்கும் பேய் உருவம் வரையப்பட்டிருந்தது என்று பெருங்கதை கூறுகிறது. இராசமாபுரத்துப் பரத்தையர் வீடுகளிலே, சுவர்கள் தோறும் நாடகம் எழுதியிருந்தது என்று சீவக சிந்தாமணி கூறுகிறது. உரையாசிரியர் நச்சினார்க்கினியர், இந்நாடகக் காட்சிகள் காமக் குறிப்புள்ள ஓவியங்கள் என்று சொல்கிறார்.
# தமிழ்நாட்டு ஓவியம்

## சமயம்

கரிகாற்சோழன் காலத்துக் காவிரிப்பூம் பட்டினத்தில் உள்ள கோயிலின் சுவர்கள் மீது தீட்டப் பெற்ற பலவகை ஓவியங்கள், அருகிலிருந்த தெருவில் ஓடும் தேர்களினின்றும், எழுந்த தூளியால், புழுதியை மேலே பூசிக்கொண்ட யானையைப் போல், அழுக்கேறி இருந்தன என்று பட்டினப்பாலை கூறுகிறது.  
பரிபாடலில், திருப்பரங்குன்றத்து முருகன் கோயிலின் அருகே இருந்த எழுத்து நிலை மண்டபத்தையும், அங்கே தீட்டப்பெற்ற ஓவியங்களையும். அம்மண்டபத்தில் ஒருபுறம் சூரிய சந்திரர்கள், மற்றொருபுறம் மன்மதனும் இரதியும், வேறொரு புறம் அகலிகையின் சோகக்கதையும் அழகாகக் கூறுப்பட்டுள்ளது.  
வஞ்சி மாநகரத்தில் இருந்த பௌத்தப் பள்ளியில், பௌத்த மத நிதானங்கள் பன்னிரண்டும்
உருவகப்படுத்தி ஓவியங்களால் தீட்டப் பெற்றிருந்தன என மணிமேகலைத் தெரிவிக்கிறது. சமணப் பள்ளிகளின் சுவர்களிலும் ஓவியங்கள் வரையப்பெற்றிருந்தன என்பதை மதுரைக் காஞ்சியால் அறியலாம் . கோயில்களைத் தவிர, அரசர்களின் மாளிகைகளிலும், சாதாரண மக்களின் வீடுகளிலும் ஓவியங்கள் வரையப் பெற்றிருந்தன.
# தமிழ்நாட்டு ஓவியம்

## ஓவிய மண்டபம்

பாண்டிய மன்னனுடைய ஓவிய மண்டபத்தைப் பற்றிச் சிலப்பதிகாரம் குறிப்பிடுகிறது. தஞ்சாவூர்ப் பெருவுடையார் கோயில் வெளிக்கோபுரத்துக்கு அருகில் இருந்த, ஓவிய மண்டபத்தைக் கூறுகிறது. காவிரிப்பூம்பட்டினத்துக்குப் புதிதாக வந்த மக்கள் அங்குள்ள வீடுகளின் நீண்டுயர்ந்த வெளிச்சுவர்களிலே வரையப்பட்ட பல்வேறு ஓவியங்களைக் கண்டுவியத்தலை மணிமேகலைக் கூறுகிறது. மாளிகைகளில் சித்திரங்கள் வரைவது இன்றியமையாத இன்பவழக்காய் விட்டதை, மாளிகைக்குச் சித்திரம் எவ்வாறு இன்றியமையாதிருக்கிறதோ, அதுபோல எவ்வகை நூலுக்கும் பாயிரம் வேண்டும் என்று கூறும் பவணந்தியின் செய்யுள் கூறுகிறது.
# தமிழ்நாட்டு ஓவியம்

## பல்லவர்

தமிழ் இலக்கியத்தில் பிரதிபலிக்கும் ஓவியக்கலையின் சின்னங்கள், அவை வரையப்பெற்ற கோயில்கள், பள்ளிகள், மாளிகைகள் அழிந்து போக, இப்பொழுது நாம் காண்பவற்றுள் மிகப் பழமைவாய்ந்தவை பல்லவர் காலத்து ஓவியங்களே ஆகும். மாமண்டூர் குகைகளின் வெளிமண்டபத்திலும், தூண்களிலும், மாமல்லபுர ஆதிவராக மண்டபத்தில், துர்க்கை விக்கிரகத்தின் மேலுள்ள விதானத்திலும், அருகிலுள்ள தூண்களிலும் ஓவியச் சின்னங்கள் தென்படுகின்றன. இவை மகேந்திரவர்ம பல்லவன் காலத்தவை ஆகும். பனைமலைக் கோயிலின் கிழக்குப் பிராகாரச் சுவரில் காணப்படும் கந்தர்வர்களின் உருவங்களும், காஞ்சி கைலாசநாதர் கோயிலைச் சுற்றி உள்ள மண்டபங்களிற் சிலவற்றுள் காணப்பெறும் சோமாஸ்கந்தர் முதலிய உருவங்களும் ராஜசிம்மன் என்ற இரண்டாவது நரசிம்மவர்ம பல்லவன் காலத்தவை ஆகும். அவனிபசேகரன் என்ற பாண்டியன் ஸ்ரீ வல்லபன் காலத்தில் (330-62) சிற்றண்ணல் வாயில் அர்த்தமண்டபம் புதுப்பிக்கப்பட்டு, முகமண்டபம் கட்டப்பட்டது. இவற்றோடு குகை முழுதும் ஓவியங்கள் தீட்டப்பட்டன.
# தமிழ்நாட்டு ஓவியம்

## இடங்கள்

தென்காசியை அடுத்த, திருக்குற்றாவத்துச் சித்திர சபையில் காணும் ஓவியங்கள், மதுரையை ஆண்ட திருமலை நாயக்கர் காலத்தவை ஆகும். மதுரை மீனாட்சி அம்மன் கோயிலில் பொற்றாமரைத் தடாகத்துக்கு, மேற்கே உள்ள சடையலம்பு மண்டபத்து விதானத்தில், மீனாட்சியின் திருக்கலியாணமும் அஷ்டதிக்கு விஜயமும் சித்திரிக்கப்பட்டிருக்கின்றன. திருக்கலியாணக் காட்சியை, இராணிமங்கம்மாளும், தளவாய் நரசப்பையரும் தரிசிப்பதாகத் தீட்டி இருக்கிறார்கள்.  
தஞ்சையை ஆண்ட மகாராஷ்டிர மன்னர்கள் காலத்தில், காகிதங்களில் சித்திரங்கள் தீட்டுவதைப் போல, கண்ணாடியின் கீழும் வண்ணங்களைப் பெய்து சித்திரம் எழுதும் முறையைச் சீனாவிலிருந்து, சென்ற நூற்றாண்டில் இந்தியாவுக்கு வந்து, அது தஞ்சாவூரில் திறம்படக் கையாண்டனர். சரபோஜி சிறந்த ஓவியங்களைச் சேகரித்ததோடு ஓவியர்களையும் நன்கு ஆதரித்தார். சுமார் எண்பது ஆண்டுகளுக்கு முன்வரை, தஞ்சாவூரில் அழகிய ஓவியங்கள் வரையப்பட்டன.  
சிதம்பரம் நடராசர் கோவிலில் உள்ள ஓவியங்களும் புகழ் வாய்ந்தவையாகும்.
# கண்டோலி அணைக்கட்டு

**கண்டோலி அணை** (*Khandoli Dam*, இந்தி: खंडोली डैम) இந்தியாவில் ஜார்க்கண்ட் மாநிலத்தில் உள்ள பெங்காபாத்தை நோக்கிய கிரிடி நகரத்திலிருந்து 10 கி.மீ. வடகிழக்குத் திசையில் அமைந்துள்ள அணையாகும். கண்டோலி மலையின் அடிவாரத்தில் உள்ள ஒரு கிராமமாகும். கண்டோலி என்பது கண்டோலி மலையின் அடிவாரத்திலுள்ள ஒரு கிராமமாகும். அணையின் நீர்த்தேக்கம் கிரிடிஹ் நகரில் வசிக்கும் ஒரு லட்சத்துக்கும் மேற்பட்ட மக்களுக்கு நீர் வழங்கும் ஆதராமாக உள்ளது. இது ஜார்கண்ட் மாநிலத்தில் ஒரு முக்கியமான சுற்றுலாத் தலமாகும்.
# கண்டோலி அணைக்கட்டு

## விளக்கம்

கண்டோலி மலையானது சேணம் போன்ற ஒரு விசித்திரமான வடிவமாக உள்து. மேலும் இது ஒரு கருங்கல் தோற்றம் ஆகும். கண்டோலி மலையின் சிகரம் ஒரு எரிமலைக் கூம்புக்கு ஒத்ததாகத் தோன்றுகிறது மற்றும் அதனுடன் பிரமாண்டமான கற்பாறைகளைக் கொண்ட ஒரு பெரிய சேணம் உள்ளது. அண்மையில் நகர்ப்புற மேம்பாட்டுத் துறை கண்டோலி ஏரியை பல தசாப்தங்களுக்குப் பிறகு வெளியேற்ற திட்டமிட்டுள்ளது.
# கண்டோலி அணைக்கட்டு

## வனவிலங்கு வாழ்க்கை

ஒவ்வொரு ஆண்டும் ஆயிரக்கணக்கான புலம்பெயர்ந்த பறவைகள் வட ஆசியா, இமயமலைப் பகுதி, ஆப்பிரிக்கா மற்றும் ஆஸ்திரேலியாவிலிருந்து ஆயிரக்கணக்கான கிலோமீட்டர் பயணம் செய்து கண்டோலி ஏரிக்கு வருகின்றன. பெரிய நீர்க்காகம், சைபீரிய வாத்து, சைபீரியக் கொக்கு, சிவப்புத்தாரா, பட்டைத்தலை வாத்து, காட்டு வாத்து மற்றும் பல இனங்கள் இனப்பெருக்கம் செய்வதற்காக அணையில் இடம் பெயர்கின்றன. பறவைகளின் இடம்பெயர்வு பொதுவாக ஒவ்வொரு ஆண்டும் நவம்பர் இரண்டாவது வாரத்தில் இருந்து வெப்பமான காலநிலைக்குத் தொடங்கி மார்ச் மாதத்தில் திரும்பும். கண்டோலிக்கு நாற்பது வெவ்வேறு வகையான பறவைகள் வருகின்றன, ஆனால் அவற்றின் எண்ணிக்கை பல ஆண்டுகளாக முக்கியமாக மாசு மற்றும் வேட்டையாடுதலால் குறைந்துள்ளது. முயல், கினிப் பன்றி, மயில், ஆந்தைகள் போன்ற சில விலங்குகளும் கேளிக்கை பூங்காவில் கூண்டுகளில் வைக்கப்படுகின்றன.
# கண்டோலி அணைக்கட்டு

## சுற்றுலா

கண்டோலி சுற்றுலா அம்சமாக மாவட்ட சுற்றுலாத் துறையால் உருவாக்கப்பட்டுள்ளது.  இப்பகுதியில் புலம் பெயர்ந்த பறவைகள் இருப்பதால் பறவைகள் பறவை நோக்கலுக்காக குளிர்கால மாதங்களில் சுற்றுலாப் பயணிகளின் எண்ணிக்கை அதிகரிக்கிறது. 6 ஏக்கர்கள் (2.4 எக்டேர்கள்) அளவிலான ஒரு பொழுதுபோக்கு பூங்கா ஏரிக்கு அருகில் கட்டப்பட்டுள்ளது, இது பொம்மை ரயில் மற்றும் ஊசலாட்டங்களில் மகிழ்ச்சியான சவாரிகளையும் கொண்டுள்ளது. யானை மற்றும் ஒட்டக சவாரிகள் மற்றும் பிற எண்ணற்ற பொழுதுபோக்கு வசதிகள் உள்ளன. சுற்றுலாப் பயணிகளின் வசதிக்காக ஒரு சிற்றுண்டியும் உள்ளது. ஒரு கண்காணிப்பு கோபுரமும் 600 அடி உயரமுள்ள மலையும் கண்டோலி தளத்தின் பரந்த காட்சியை வழங்குகிறது.
# கண்டோலி அணைக்கட்டு

## சுற்றுலா

### சாகச விளையாட்டு

காண்டோலி வான்வழி சாகச விளையாட்டுகள், மலையேறுதல் மற்றும் நீர் தொடர்பான சாகச விளையாட்டுகளுக்கு ஒரு பிரபலமான இடமாகும். வான்வழி சாகச நடவடிக்கைகளில் சூடான காற்று பலூனிங், பாராகிளைடிங் மற்றும் நிலம் மற்றும் நீர் இரண்டிலிருந்தும் பாராசெயிலிங் ஆகியவை அடங்கும். கண்டோலி மலையானது பெரும் அளவிலான, வெவ்வேறு வடிவங்களைக் கொண்ட கருங்கல் பாறைகளைக் கொண்டுள்ளது. இது மலையேற்றம் செய்பவர்களுக்கு பல்வேறு வகையிலான சவால்களைக் கொண்டுள்ளது. மலையுச்சி முகடுகளுக்கு இடுப்பில் கயிற்றைக் கட்டிக்கொண்டு ஏறுதல், மலைகளுக்கிடையே கடத்தல் போன்ற சவாலான சாகசங்களைச் செய்கின்றனர். கண்டோலி அணைக்கட்டில் உள்ள கண்டோலி ஏரி காலால் மிதித்து இயக்கக்கூடிய படகு சவாரி, மோட்டார் படகு சவாரி, இசுகூபா மூழ்கல், சறுக்குப்படகு சவாரி, சிறுபடகு சவாரி]], காயாகிங் மற்றும் அலைச்சறுக்கு போன்ற நீர் சாகச விளையாட்டுகளுக்கப் புகழ் பெற்ற இடமாக விளங்குகிறது.
# ஜஹாங்கீர் கலைக்கூடம்

**ஜஹாங்கீர் கலைக்கூடம் (Jehangir Art Gallery)** இந்தியாவில் மகாராஷ்டிர மாநிலத்தில் மும்பையில் உள்ள ஒரு கலைக்கூடம் ஆகும். இது கே.கே. ஹெப்பர் மற்றும் ஹோமி பாபாவின் வற்புறுத்தலின் பேரில் சர் கோவாஸ்ஜி ஜஹாங்கீர் என்பவரால் நிறுவப்பட்டது. இது 1952 ஆம் ஆண்டில் கட்டப்பட்டது. மேலாண்மைக் குழுவால் நிர்வகிக்கப்பட்டு வருகின்ற இந்த கலைக்கூடம் கட்டுவதற்கான முழுத் தொகையையும் கோவாஸ்ஜி ஜஹாங்கீர் நன்கொடையாக வழங்கினார். இந்த கலைக்கூடம் தெற்கு மும்பையில், இந்தியாவின் நுழைவாயில் அருகே உள்ள, பிரின்ஸ் ஆஃப் வேல்ஸ் அருங்காட்சியகத்தின் பின்னால் உள்ள காலா கோடா என்னும் இடத்தில் அமைந்துள்ளது. இங்கு நான்கு கண்காட்சி அரங்குகள் உள்ளன. இந்த காட்சிக்கூடம் ஜி.எம். பூட்டா மற்றும் அசோசியேட்ஸ் நிறுவனத்திற்காக ஜி.எம். பூட்டாவால் வடிவமைக்கப்பட்டதாகும்.
<sup data-ve-ignore="true">
# ஜஹாங்கீர் கலைக்கூடம்

## வரலாறு

இந்த காட்சிக்கூடம் ஜனவரி 21, 1952 ஆம் நாளன்று அப்போதைய பம்பாய் மாநில முதல்வராக இருந்த பி.ஜி. கெர் அவர்களால் திறந்து வைக்கப்பட்டது. மற்றும் சர் கோவாஸ்ஜியின் மறைந்த மகனான ஜஹாங்கிரீருக்கு நினைவாக இது அர்ப்பணிக்கப்பட்டது. ஒரு மகத்தான நிறுவனமாகக் கருதப்படுகின்ற இதன் வரலாறு இந்திய கலையின் மறுமலர்ச்சியுடன் ஒன்றாக இணைந்ததாகும். 1970 களில் சோசலிசப் பண்பாட்டை நினைவூட்டுகின்ற சமோவரின் பிரபலமான ஓட்டலும் இந்த வளாகத்தில் உள்ளது. எனப்படுகின்ற, பழங்கால கலைப்பொருள்கள் விற்பனையாளர்கள் என்பதற்கான நாட்டின் பழம் பெரும் உரிமம் பெற்ற நடேசன்ஸ் நிறுவனம் இந்த நிறுவனத்தில் அமைந்துள்ளது. பார்வையாளர்கள் உள்ளே வருவதற்கு அனுமதி இலவசம் ஆகும்.
# ஜஹாங்கீர் கலைக்கூடம்

## சிறப்பு

20 ஆம் நூற்றாண்டின் காலகட்டத்தில், மும்பை நகரம் ஒரு பரந்த உலகளாவிய பெருநகரமாக உருவெடுத்தது. கட்டிடங்கள், வீதிகள் மற்றும் நகர்ப்புற இடங்கள் ஆகியவற்றின் பரந்த அமைப்பின் மூலம் உணரப்படும் மிகப் பெரிய உலக நகரங்களைப் போல, மும்பையும் நிறுவனங்களையும் நகர்ப்புறம் சார்ந்த பல இடங்களையும் கட்டியது. அதன் மூலமாக இந்த நகரம் ஒரு தனித்துவமான தன்மையைப் பெற்றது. அந்த வகையில் அமைந்த கட்டடங்களில் ஒன்று ஜஹாங்கீர் கலைக் கூடம் ஆகும். அதற்கான கட்டடக்கலைக்கு அடைணாயளமாக இது அமைந்தது. இது நகரத்தின் உருவத்திற்கும் கருத்துக்கும் அதன் குடிமக்களுக்கும் பார்வையாளர்களுக்கும் குறிப்பிடத்தக்க பங்களிப்பை வழங்கி வருகிறது. இந்த கலைக்கூடம்தெற்கு மும்பையில் கோட்டை பகுதியின் மையமாகக் கருதப்படுகின்ற நகரின் வரலாற்று மையத்தில் அமைந்துள்ளது. இன்னும் குறிப்பாக, இக்கலைக்கூடம் பழைய கோட்டைப் பகுதியின் தென்மேற்கு விளிம்பில், பிரின்ஸ் ஆஃப் வேல்ஸ் அருங்காட்சியகத்தின் வளாகத்தில் அமைந்துள்ளது. 1960 களில் 'கருப்பு குதிரை' மீது ஏழாம் எட்வர்ட் மன்னர் அமர்ந்த நிலையிலான சிலை அமைக்கப்பட்ட பிறகு இந்த பகுதி பிரபலமாக கோலா கோடா என்று குறிப்பிடப்பட்டது. இது 1960 களில் அதன் முதன்மையான பொது இடத்திலிருந்து அகற்றப்பட்டு பைகுல்லாவில் உள்ள ஜிலாமாடோ உதயனின் தோட்டங்களுக்கு இடம் பெயர்ந்தது. இவ்வாறான இடப்பெயர்ச்சி இருந்தபோதிலும், இந்த கலைக்கூடம் மக்கள் மனதில் என்றும் இருக்கிறது. தொடர்ந்து அப்பகுதி ‘கோலா கோட்க்ர்’ என்று காலப்போக்கில் மாறியது. பல ஆண்டுகளாக, இந்த பகுதி நகரத்தில் முக்கியமான கலை சார்ந்த நிகழ்வுகளுக்கு இந்த இடம் முக்கிய மையமாக உருப் பெற்றது.
# ஜஹாங்கீர் கலைக்கூடம்

## கட்டிடக்கலை

இந்த கட்டிடத்தை துர்கா பாஜ்பாய் வடிவமைத்துக் கட்டினார். இது நகரின் ஆரம்பகால கான்கிரீட் கட்டமைப்புகளில் ஒன்றாக அமைந்துள்ளது. ஆடிட்டோரியம் மற்றும் கலைக்கூடம் ஆகிய இரு அமைப்புகளின் ஒருங்கிணைந்த நிறுவனம் என்ற நிலையில் இந்தக் கட்டடம் உள்நோக்கிய நிலையில் அமைந்துள்ளது. ஒரு உள்முக கலைக்கூடத்தின் கருத்து என்பதானது தற்போது கேள்விக்குரிய நிலையில் இருந்த போதிலும், ஜஹாங்சீர் என்பதானது நகரத்தில் காணப்படுகின்ற உள்நோக்கி காணப்படும் நிலையில் அமைந்துள்ள கலைக்கூடங்கள் பற்றிய ஆரம்பகால நவீனத்துவ கருத்துக்கு ஒரு முன்னுதாரணமாக அமைந்துள்ளது எனலாம்.மேலும், ஆடிட்டோரியத்தின் செயல்பாடு என்பதானது கலைக்கூடம் தெருவுக்கு வெளியில் திறந்திருக்கும் நிலையில் அமைய வாய்ப்பில்லை என்பதை உணர்த்துகிறது. தெருவை நோக்கிய வண்ணம் அதன் நுழைவாயில் அமைப்பானது எளிதில் நோக்கும்படி அமைந்துள்ளது. பிறிதொரு வகையில் நோக்கும்போது முகப்பின் அமைப்பு கல் வேலைப்பாட்டினைக் கொண்டு அதற்கேற்றாற்போல அமைக்கப்பட்டுள்ளது.
# ஜஹாங்கீர் கலைக்கூடம்

## பிரபலமான பண்பாடு

இந்த கலைக்கூடம் மற்றும் சமோவர் உணவகம் ஆகியவை 1975 ஆம் ஆண்டில் வெளியான பாலிவுட் திரைப்படமான *சோட்டி சி பாத்* என்ற திரைப்படத்தில் இடம்பெற்றது.
# துக்கிராலா கோபாலகிருட்டிணய்யா

**துக்கிராலா கோபாலகிருட்டிணய்யா** (Duggirala Gopalakrishnayya) (பிறப்பு:1889 ஜூன் 2- இறபபு: 1928 சூன் 10 ) இவர் இந்திய சுதந்திர போராட்ட வீரராகவும் இந்திய மாநிலமான ஆந்திராவைச் சேர்ந்த இந்திய தேசிய காங்கிரசின் உறுப்பினராகவும் இருந்தார். ஆந்திர ரத்னா என்ற பட்டத்தால் அறியப்பட்ட கோபாலகிருட்டிணய்யா அகில இந்திய காங்கிரசின் செயலாளராக பதவி வகித்த முதல் ஆந்திர தலைவர் ஆவார்.
# துக்கிராலா கோபாலகிருட்டிணய்யா

## ஆரம்பகால வாழ்க்கை மற்றும் கல்வி

கோபாலகிருட்டிணய்யா 1889 இல் கிருட்டிணா மாவட்டத்தின் நந்திகிராமம் வட்டத்தில் பெனுகஞ்சிப்ரோலு என்ற ஊரில் ஒரு பிராமண குடும்பத்தில் பிறந்தார். இவரது தந்தை கோதண்டராமசாமி பள்ளி ஆசிரியராக இருந்தார். இவர் குண்டூரைச் சேர்ந்த நில உரிமையாளர்களின் குடும்பத்திலிருந்து வந்தவர். இவரது தாயார் சீத்தம்மா, ஒரே குழந்தையான இவரைப் பெற்றெடுத்தவுடன் இறந்துபோனார். பின்னர், கோபால்கிருட்டிணய்யாவின் தந்தை மறுமணம் செய்து கொண்டார். ஆனால் அவரும் இளம் வயதிலேயே இறந்து போனார். இவர் தனது மாமா மற்றும் பாட்டியுடன் வளர்ந்தார். பாபட்லா நகராட்சி உயர்நிலைப் பள்ளியில் இருந்து பள்ளிப் படிப்பை முடித்த இவர், மெட்ரிகுலேஷன் முடித்த பின்னர் பாபட்லா வட்ட அலுவலகத்தில் ஒரு வருடம் பணியாற்றினார்.
# துக்கிராலா கோபாலகிருட்டிணய்யா

## சுதந்திர போராட்ட வீரர்

கோபாலகிருட்டிணய்யா 1917 இல் குண்டூருக்குத் திரும்பி வந்து, ராஜமன்றியில் ஆசிரியர் அரசு கல்லூரியிலும், மச்சிலிப்பட்டணத்தில் உள்ள தேசியக் கல்லூரியிலும் பணியாற்றினார். இவர் அன்னி பெசண்டின் ஹோம் ரூல் இயக்கத்திலும் ஈடுபட்டார். 1919 ஆம் ஆண்டில் இவர் தனது கற்பித்தல் வாழ்க்கையை ஒரு முழுநேர அரசியல் ஆர்வலராக மாற்றிக் கொண்டார். 1920 ல் நடந்த இந்திய தேசிய காங்கிரசின் கல்கத்தா அமர்வில் கலந்து கொண்ட இவர், காங்கிரசு கொண்டு வந்த ஒத்துழையாமை இயக்கத்தில் ஈடுபட்டார்.
# துக்கிராலா கோபாலகிருட்டிணய்யா

## சுதந்திர போராட்ட வீரர்

### இராம தண்டு

கோபாலகிருட்டிணய்யா இந்து தெய்வமான இராமரின் பக்தர் ஆவார். இவர் சுயராச்சியத்தின் நோக்கத்திற்காக இராம தண்டு (இராமரின் இராணுவம் என்று அழைக்கப்படும்) ஒரு தொழிலாளர்கள் குழுவை ஏற்பாடு செய்தார். 1921 ஆம் ஆண்டில் காங்கிரசு தனது வருடாந்திர அமர்வை விசயவாடாவில் நடத்தியது. அங்கு அதை ஒழுங்கமைப்பதில் இராம தண்டு முக்கியப் பங்கு வகித்தது. தண்டுவின் உறுப்பினர்கள் குங்குமப்பூ ஆடைகளை அணிந்து உருத்ராட்ச மணிகள் மற்றும் வெர்மிலியன் எனப்படும் சிவப்பு வண்ணப்பூச்சினை அணிந்தனர். அவர்கள் கூட்டத்தில் அதிக எண்ணிக்கையில் பங்கேற்றனர். அமர்வின் தலைவரான முகமது அலி அதை இந்திய செஞ்சிலுவைச் சங்கம் என்று அழைக்கும் அளவுக்கு ஈர்க்கப்பட்டனர்.
# துக்கிராலா கோபாலகிருட்டிணய்யா

## சுதந்திர போராட்ட வீரர்

### சிராலா வரி எதிர்ப்பு போராட்டம்

ஒத்துழையாமை இயக்கத்தின்போது சிராலாவில் இவர் வழிநடத்திய வரி எதிர்ப்பு சத்தியாக்கிரகத்திற்கு கோபாலகிருட்டிணய்யா மிகவும் பிரபலமானவர். குண்டூர் மாவட்டத்தில் உள்ள சிராலா மற்றும் பேராலா கிராமங்களை நகராட்சியாக இணைக்க சென்னை மாகாணத்தின் காலனித்துவ அரசாங்கத்தின் முடிவில் சத்தியாக்கிரகம் வேர்களைக் கொண்டிருந்தது. கிராமங்கள் ஆண்டுக்கு ரூ. 4000 வருவாய் வரியைக் கொடுத்தாலும், நகராட்சி பகுதியாக அவை மறுவகைப்படுத்தப்படுவதால் அரசாங்கத்திற்கு ஆண்டுக்கு, ரூ 40,000 வருவாய் கிடைக்கும். இந்த நடவடிக்கை குடியிருப்பாளர்களால் எதிர்க்கப்பட்டது. ஏனெனில் அது அவர்களுக்கு அதிக வரிச்சுமையை விதிக்கும். எவ்வாறாயினும், அரசாங்கம் தனது முடிவை முன்னெடுத்தது. நகராட்சி மன்றம் உறுப்பினர்கள் பெருமளவில் இராஜினாமா செய்ய தூண்டியது. 1921 சனவரியில் குடியிருப்பாளர்கள் வரிகளை செலுத்த வேண்டாம் என்று முடிவு செய்தனர். இதனால் அரசாங்கம் பல ஆர்ப்பாட்டக்காரர்களை கைது செய்து, வழக்குத் தொடுத்து, சிறைத்தண்டனை விதித்து தண்டித்தது.  
விசயவாடா காங்கிரசு அமர்வைத் தொடர்ந்து, மகாத்மா காந்தி சிராலாவுக்கு வருகை புரிந்தார். அங்கு கோபாலகிருட்டிணய்யா எதிர்கால நடவடிக்கை குறித்து காந்தியின் ஆலோசனையை நாடினார். ஒரு வன்முறையற்ற போராட்டத்தைத் தொடரவும், நகராட்சி பகுதியில் வசிக்கும் மக்கள் நகர எல்லைக்கு அப்பாற்பட்ட பகுதிகளுக்கு செல்லவும் காந்தி அறிவுறுத்தினார். . காந்தியின் ஆலோசனையை ஏற்று, கோபாலகிருட்டிணய்யா, ஏப்ரல் 1921 இல், சிராலா நகரவாசிகள் ஊரை விட்டு வெளியேறவும், நகர எல்லைக்கு அப்பால் தற்காலிக குடியிருப்புகளை அமைக்கவும் வழிவகுத்தார். நகரத்தின் மொத்த மக்கள்தொகையில் 15,000 பேரில் கிட்டத்தட்ட 13,000 பேர் இவரது அழைப்புக்கு பதிலளித்து இராமநகர் என்ற புதிய குடியேற்றத்திற்கு மாறினர். அங்கு இவர் அனைத்து சாதியினரையும் உள்ளடக்கிய ஒரு சட்டமன்றத்தையும் நடுவர் நீதிமன்றத்தையும் அமைத்தார். கோபாலகிருட்டிணய்யாவும், இராம தண்டுவும் மக்களின் மன உறுதியைக் காக்க பாடுபட்டனர். இந்த நிறுவனம் பதினொரு மாத காலத்திற்கு தொடர்ந்தது. இறுதியில் குறைந்து வரும் நிதி ,திரிச்சிராப்பள்ளையில் கோபாலகிருட்டிணய்யாவை கைது செய்து சிறையில் அடைத்தல் மற்றும் கோபாலகிருட்டிணய்யா இல்லாத நிலையில் போராட்டத்தைத் தொடர தலைவர்கள் இல்லாதது ஆகியவை இராமநகரத்தை முடுக்கிவிட வழிவகுத்தன.
# துக்கிராலா கோபாலகிருட்டிணய்யா

## குடும்பம்

கோபாலகிருட்டிணய்யா 1903 இல் 14 வயதான துர்கா பவானி அம்மா என்பவரை மணந்தார்.
# துக்கிராலா கோபாலகிருட்டிணய்யா

## மரணம் மற்றும் நினைவு

கோபாலகிருட்டிணய்யா 1926 ஆம் ஆண்டில் நாட்பட்ட காசநோயால் பாதிக்கப்பட்டு, தனது கடைசி நாட்களில் பெரும்பகுதியை வறுமை மற்றும் துன்பத்தில் கழித்தார். இவர் 1928 சூன் 10 இல் தனது 39 வயதில் இறந்தார்.  
விசயவாடாவில் உள்ள காங்கிரசு கட்சியின் தலைமையகத்திற்கு, ஆந்திர ரத்னா பவன் என்று கோபாலகிருஷ்ணய்யாவின் பெயரிடப்பட்டது. சலபதி ராவ் மற்றும் கே.குத்தம்பசாஸ்திரி எழுதிய இவரது வாழ்க்கை வரலாறுகள் உள்ளன. காமராசரால் திறக்கப்பட்ட இவரது வெண்கல சிலை சிராலாவில் நிற்கிறது.
# குரஜாதா அப்பாராவ்

**குரஜாதா வெங்கட அப்பராவ்** (Gurajada Venkata Apparao) (பிறப்பு:1862 செப்டம்பர் 21 - இறப்பு:1915 நவம்பர் 30) இவர் ஒரு புகழ்பெற்ற இந்திய நாடக ஆசிரியரும், கவிஞரும் மற்றும் எழுத்தாளருமாவார். தெலுங்கு நாடகத்தில் தனது படைப்புகளுக்கு இவர் பெயர் பெற்றவர். இராவ் *கன்யாசுல்கம்* என்ற நாடகத்தை *1892* இல் எழுதினார். இது பெரும்பாலும் தெலுங்கு மொழியில் மிகப் பெரிய நாடகமாகக் கருதப்படுகிறது. இந்திய நாடகத்தின் முன்னோடிகளில் ஒருவரான இராவ் *கவிசேகர* மற்றும் *அபுதயா கவிதா* *பிதாமகடு* என்ற பட்டங்களை வைத்திருக்கிறார். 1910 ஆம் ஆண்டில், பரவலாக அறியப்பட்ட தெலுங்கு தேசபக்தி பாடலான " தேசமுனு பிரேமிஞ்சுமன்னா " பாடலை இராவ் எழுதினார்.  
1897 ஆம் ஆண்டில், கன்யாசுல்கம் வெளியிடப்பட்டு மகாராஜா ஆனந்த கஜபதிக்கு அர்ப்பணிக்கப்பட்டது. அப்பராவ் (அவரது சகோதரர் சியாமலா ராவ் உடன்) பல ஆங்கிலக் கவிதைகளை எழுதினார். "இந்தியன் லெஷர் ஹவர்" என்ற பத்திரிக்கையில் வெளியிடப்பட்ட இவரது சாரங்கதாராவுக்கு நல்ல வரவேற்பு கிடைத்தது. கல்கத்தாவை தளமாகக் கொண்ட "ரீஸ் அண்ட் ரியோட்" என்ற இதழின் ஆசிரியர் சம்பு சந்திர முகர்ஜி அதைப் படித்து மீண்டும் தனது பத்திரிகையில் வெளியிட்டார். "இந்தியன் லெஷர் ஹவர்" இன் ஆசிரியர் குண்டுகூர்த்தி வெங்கடரமணைய்யா அதே காலகட்டத்தில் அப்பாராவை பெரிதும் ஊக்குவித்தார். 1891 ஆம் ஆண்டில், விஜயநகரத்தின் மகாராஜாவுக்கு கல்வெட்டியயாளர் பதவிக்கு குரஜாதா நியமிக்கப்பட்டார்.
# குரஜாதா அப்பாராவ்

## ஆரம்பகால வாழ்க்கை மற்றும் கல்வி

குரஜாதா 1862 செப்டம்பர் 21 அன்று விசாகப்பட்டினம் மாவட்டத்தின் எலமஞ்சிலிக்கு அருகிலுள்ள இராயவரம் கிராமத்தில் உள்ள தனது தாய் மாமாவின் வீட்டில் ஒரு பிராமண குடும்பத்தில் பிறந்தார். இவரது பெற்றோர் வெங்கட ராம தாசு, கௌசல்யாம்மா. குரஜாதா தனது வாழ்க்கையின் பெரும்பகுதியை விஜயநகரத்திலும் அதைச் சுற்றியும் வாழ்ந்தார். இவரும்,இவரது தந்தையும் விஜயநகர சுதேச அரசில் பணியமர்த்தப்பட்டனர். குரஜாதா ஆளும் குடும்பத்துடன் நெருங்கிய உறவை கொண்டிருந்தார். இவரது தந்தை அங்கு பணிபுரிந்தபோது சீபுருப்பள்ளியில் ஆரம்ப பள்ளிப்படிப்பைப் பெற்றார். இவரது தந்தை இறந்த பிறகு விஜயநகரத்தில் மீதமுள்ள பள்ளிப்படிப்பினை முடித்தார். அந்த நேரத்தில், இவரை அப்போதைய எம்.ஆர் கல்லூரி முதல்வர் சி.சந்திரசேகர சாஸ்திரி கவனித்து வந்தார். இவருக்கு இலவச உணவு மற்றும் உறைவிடம் வழங்கினார். இஅவர் 1882 இல் தனது மெட்ரிகுலேஷனை முடித்து 1884 இல் பட்டம் பெற்றார். பின்னர், 1884 இல் இவர் எம்.ஆர் உயர்நிலைப்பள்ளியில் ஆசிரியராக ரூ .25 சம்பளத்துடன் பணிபுரிந்தார்.  
1887 இல், விஜயநகரத்தில் நடந்த காங்கிரசு கட்சி கூட்டத்தில் குரஜாதா கலந்து கொண்டார். இவரது மகள் வோலெட்டி இலட்சுமி நரசம்மா 1887 இல் பிறந்தார். ஒரே நேரத்தில் சமூகப் பணிகளில் ஈடுபட்ட இவர் 1888 இல் விசாகப்பட்டினத்தில் உள்ள தன்னார்வ சேவைப் படையில் உறுப்பினரானார். இவர் 1889 இல் ஆனந்த கஜபதி விவாதக் கழகத்தின் துணைத் தலைவராக தேர்ந்தெடுக்கப்பட்டார். இவரது மகன் குரஜாதா வெங்கட ராமதாசு 1890 இல் பிறந்தார். 1891 ஆம் ஆண்டில் இவர் விரிவுரையாளராக (நிலை III) ரூ .125 சம்பளத்துடன் பதவி உயர்வு பெற்றார். இவர் ஆங்கில இலக்கணம், சமஸ்கிருத இலக்கியம், மொழிபெயர்ப்பு, கிரேக்கம் மற்றும் உரோமானிய வரலாறுகள் உட்பட பல பாடங்களை கற்பித்தார். இவரது தம்பி சியாமலா ராவ் 1892 இல் சென்னை சட்டக் கல்லூரியில் படிக்கும் போது இறந்தார்.
# குரஜாதா அப்பாராவ்

## ஓய்வு மற்றும் இறப்பு

குரஜாதா 1913 இல் ஓய்வு பெற்றார். அப்போதைய சென்னைப் பல்கலைக்கழகம் இவருக்கு "எமரிட்டஸ் ஃபெலோ" என்ற பட்டத்தை வழங்கி கௌரவித்தது. இவர் 30 நவம்பர் 1915 இல் இறந்தார்.
# இயங்குபடம் தொடர்கள்

**இயங்குபடம் தொடர்கள்** (அனிமேஷன்) (Animated series) என்பது ஒரு தலைப்பை கொண்டு பல கதாபாத்திரங்கள் மூலம் உருவாக்கப்படும் தொடர் வடிமாகும். இந்த கதை ஒரு முக்கிய கதாபாத்திரத்தை சுற்றி பல துணைக்கு கதாபாத்திரங்களுடன் உருவாக்கபடுகின்றது. இயங்கும்படம் முதலில் குறும் தொடர் வடிவில் உருவாக்கி அதன் பிறகு தொலைக்காட்ச்சியில் தொடராக வடிவம் பெறும் வழக்கமும் உண்டு.  
இந்த இயங்குபடம் இணையம், தொலைக்காட்சி மற்றும் திரையரங்குகளில் வெளியிடப்படுகின்றது. இது குழந்தைகள் இயங்கும் படம் மற்றும் வயது வந்தோர் இயங்கும் படம் என் இரண்டு பிரிவில் பிரிக்கப்பட்டு எடுக்கப்படுகின்றது. தமிழில் இயங்கும்படம் எடுப்பது மிகக்குறைவு, பெரும்பாலும் ஜப்பான், ஐக்கிய அமெரிக்கா போன்ற நாடுகளை சேர்ந்த இயங்குபடத்தை தமிழில் மொழிமாற்றம் செய்யப்பட்டு ஒளிபரப்பாகிறது.  
லிட்டில் சோட்டா பீம் (2008), ஸ்ரீ கிருஷ்ணா (2009), பாகுபலி: லாஸ்ட் லெஜண்ட்ஸ் (2017), லிட்டில் சிங்கம் (2018) போன்றவை இந்தியாவில் பல மொழிகளில் தயாரிக்கப்பட்ட இயங்கும்படம் ஆகும்.
# இயங்குபடம் தொடர்கள்

## தோற்றம்

முதல் இயங்குபட தொலைக்காட்சித் தொடர் க்ரூஸேடர் ராபிட். இயங்கும்படம் சூழ்நிலை முதன் முதலில் 1960களில் தோன்றியது, தி பிளின்ட்ஸ்டோன்ஸ் (1960-1966), அதைத் தொடர்ந்து தி ஜெட்சன்ஸ் (1962-1987). 1972 முதல் 1974 வரை, ஹன்னா-பார்பெரா தயாரிப்பில் வெயிட் டில் யுவர் ஃபாதர் கெட்ஸ் ஹோம் என்ற தொடர் வயது வந்தோருக்கான பாணியில் வெளியானது. 1980கள் மற்றும் 1990கள் கேலிச்சித்திரம் குழந்தைகள் தொலைக்காட்சித் தொடர் மற்றும் வயது வந்தோரின் தொலைக்காட்சித் தொடர் என பிரிக்கப்பட்டு வெற்றியும் கண்டது.
# இயங்குபடம் தொடர்கள்

## தமிழில்

ஆரம்ப காலத்தில் குழந்தைகளுக்காக மட்டும் இயங்குபடங்கள் தயாரிக்கப்பட்டு குறிப்பிட்ட நேரத்தில் (காலை, மதியம் அல்லது மாலை) ஒளிபரப்பு செய்து வந்தது. 2007ஆம் ஆண்டு காலத்தில் சுட்டித் தொலைக்காட்சி வருகைக்கு பிறகு 24 மணித்தியாலம் ஒளிபரப்பு செய்யப்படுகின்றது. ஜப்பான் நாட்டு மங்கா தொடரான சிஞ்சான் என்ற தொடர் தமிழில் சிறுவர்கள் முதல் பெரியவர்கள் வரை மிகவும் பிரபலமானது என்பது குறிப்பிடத்தக்கது.
# இயங்குபடம் தொடர்கள்

## தமிழில்

### இயங்குபடத்திற்கான தொலைக்காட்சி அலைவரிசைகள்

- சுட்டித் தொலைக்காட்சி
- கார்ட்டூன் நெட்வொர்க்
- சித்திரம் தொலைக்காட்சி
- சோனி யே
- டிஸ்கவரி கிட்ஸ்
- நிக்கெலோடியன் இந்தியா
- நிக்கலோடியோன் சோனிக்
- மார்வெல் ஹக்
- ஹங்காமா தொலைக்காட்சி
- போகோ தொலைக்காட்சி
# சீக்கிய வரலாற்று ஆய்வு மையம்

**சீக்கிய வரலாற்று ஆய்வு மையம் (Sikh History Research Centre)** அமிர்தசரஸ் நகரில் உள்ள கால்சா கல்லூரியின் நிர்வாகக் குழுவால் 1930 ஆம் ஆண்டில் உருவாக்கப்பட்டது. இது சீக்கிய வரலாற்றை நவீன வரலாற்று கண்ணோட்டத்தில் எழுதும் நோக்கிலும், வெளியிடும் நோக்கிலும் உருவாக்கப்பட்ட மையமாகும்.  
}}
# புட்டபர்த்தி நாராயணாச்சாரியலு

**புட்டபர்த்தி நாராயணாச்சாரியலு** (Puttaparthi Narayanacharyulu ) (1914 மார்ச் 28-1914 - 1990 செப்டம்பர் 1) இவர் ஒரு பாரம்பரியக் கவிஞரும், இலக்கிய விமர்சகரும், இசையமைப்பாளரும், இசைக்கலைஞரும், மொழிபெயர்ப்பாளரும் மற்றும் பலமொழி புலவருமாவார் .
# புட்டபர்த்தி நாராயணாச்சாரியலு

## வாழ்க்கை

புட்டபர்த்தியின் தந்தை சிறீமான் புட்டபர்த்தி திருமலை சிறீனிவாசாச்சார்யா அவரது காலத்தின் பண்டிதராகவும், சொற்பொழிவாளராகவும் இருந்தார். மேலும் குழந்தையான புட்டபர்த்தி அவரது புராண பிராவச்சனங்களின் போது அவருடன் வருவார். புட்டபர்த்தியின் தாயார் கோண்டம்மா (மெண்டம்மா) ஒரு கவிஞராகவும், இசை அறிஞராகவும் இருந்தார். பெற்றோர் இருவரும் புட்டபர்த்தியை அவரது குழந்தை பருவத்தில் ஈர்த்தனர்.  
திருப்பதி சமசுகிருத கல்லூரியில் சிரோமணி வரை சமசுகிருத இலக்கியம் பயின்றார் . கபிலஸ்தலம் கிருஷ்ணமாச்சார்யுலு மற்றும் டி.டி.தாதாச்சார்யுலு ஆகியோரிடமிருந்து இலக்கணம், அளவு, பேச்சு புள்ளிவிவரங்கள் போன்றவற்றைக் கற்றுக்கொண்டார். நடனக் கலைஞர் இரஞ்சகம் மகாலட்சுமம்மாவின் வழிகாட்டுதலின் கீழ் பரதநாட்டியம் கற்றார். பக்கா அனுமந்தாச்சார்யாவிடமிருந்து பாரம்பரிய கர்நாடக இசையைக் கற்றுக்கொண்டார். . ஆந்திராவின் அனந்தபூரிலுள்ளபெனுகொண்டாவின் இறந்த துணை ஆட்சியரின் மனைவியான திருமதி பிட் என்பவரிடமிருந்து ஆங்கில இலக்கியம் கற்றுக்கொண்டார். இவர் தனது தாய் மாமா சிறீமான் இரல்லப்பள்ளி அனந்த கிருட்டிண சர்மாவிடமிருந்து பிராகிருத மொழிகளைப் பயின்றார். அதன்பிறகு புட்டபர்த்தி பிரஜ், அவதி , மலையாளம், கன்னடம், தமிழ், பிரெஞ்சு, இலத்தீன் பாரசீகம் மற்றும் ஆர்தா மாகதி, மாகதி, சௌரசேனி, பைசாச்சி மற்றும் பாலி போன்ற பல மொழிகளையும் பயின்றார். இவரது மனைவி திருமதி கனகாம்மாவும் "காந்திஜி மகாபிரஸ்தானம்" "அக்னிவீனா" மற்றும் இன்னும் பல பக்தி பாடல்கள் எழுதிய கவிஞர் ஆவார். 1975 ஆம் ஆண்டில் ஆந்திர சாகித்திய அகாதமியால் இவர் ஒரு 'சிறந்த பெண் எழுத்தாளராக' கௌரவிக்கப்பட்டார்.  
புட்டபர்த்தி சுமார் 50 கவிதைப் படைப்புகளை எழுதியுள்ளார். விஜயநகர பேரரசின் வரலாறு மற்றும் இலக்கியம் பற்றிய அதிகாரமாகக் கருதப்படும் , தெலுங்கு இலக்கியம், சமசுகிருதம், பிராகிருதம், தமிழ், கன்னடம் மற்றும் மலையாள இலக்கியங்கள் குறித்து விரிவாக எழுதியுள்ளார். தெலுங்கு மற்றும் சமசுகிருத மொழிகளில் சுமார் 7,000 இசைத் தொகுப்புகளை கொண்டுள்ளார். அவற்றில் 200 இசையமைப்புகள் அவரால் குறிப்பிடப்பட்டுள்ளன. புட்டபர்த்தியின் பல புத்தகங்கள் உயர்நிலைப் பள்ளி மட்டத்திலிருந்து முதுகலை வரை உரை புத்தகங்களாக பரிந்துரைக்கப்படுகின்றன. சிவதாண்டவம் புரோதாத்தூரில் உள்ள அகஸ்தீசுவரர் கோவிலில் இயற்றப்பட்டது. இவரது ஜனப்பிரிய இராமாயணம் 1979 ஆம் ஆண்டில் மத்திய சாகித்திய அகாதமி விருதை வெனறது. 1988 ஆம் ஆண்டு தனது காவியமான 'சீனிவாச பிரபந்தம்' படைப்பிற்காக கொல்கத்தாவின் பாரதீய பாசா பரிசத் விருதைப் பெற்றார். இவரது 20 வது வயதில் எழுதப்பட்ட "இலீவ்ஸ் இன் தி வின்ட்" என்ற ஆங்கில படைப்பை பிரபல இந்தோ-ஆங்கிலிகன் கவிஞர் சிறீ ஹரிந்திரநாத் சட்டோபாத்யா பாராட்டினார். மேலும், இவர் 'தி ஹீரோ' (மில்டனின் செல்வாக்கோடு), துரியோதனன்' என்ற ஒரு நாடகத்தை எழுதினார்.இந்த படைப்பு விமர்சன ரீதியாக பாராட்டப்பட்டது.  
இவர் பல மொழிப் பண்டிதராக இருந்தார். பிரெஞ்சு மற்றும் பாரசீக உட்பட 14 மொழிகளில் இவர் சரளமாக இருந்தார். இவரது முழு அளவு வெண்கல சிலை 2007 ஆம் ஆண்டில் புட்டபர்த்தி நாராயணாச்சாரியுலு சாகிதி பீடத்தால் புரோதத்தூர் நகரில் நிறுவப்பட்டது.
# புட்டபர்த்தி நாராயணாச்சாரியலு

## விருதுகள்

- ரிஷிகேஷில் சிவானந்தா சரஸ்வதியால் *சரஸ்வதிபுத்ரா* (கற்றல் தெய்வத்தின் மகன்) என்ற பட்டம் இவருக்கு வழங்கி கௌரவிக்கப்பட்டார்.
- 1972 ல் இந்திய பத்மஸ்ரீ விருது வழங்கப்பட்டது.
- சிறீ வெங்கடேஸ்வர பல்கலைக்கழகம் மற்றும் சிறீ கிருஷ்ணதேவராய பல்கலைக்கழகம் கௌரவ முனைவர் பட்டம் வழங்கியது.
# அசோக் விகார்

**அசோக் விஹார்** **(Ashok Vihar),** இந்தியாவின் தில்லியின் வடமேற்கு மாவட்டத்தில் அமைந்துள்ள மிக முக்கியமான இடம் ஆகும். தில்லியின் ரிங் சாலையில் அமைந்துள்ள இந்த பகுதி 4 கட்டங்களாக பிரிக்கப்பட்டுள்ளது. இது *டீப் மார்க்கெட்* என்று அழைக்கப்படும் ஒரு சந்தையின் *தாயகமாகும்,* இது மத்திய சந்தையாகவும் உள்ளது. இது பணக்கார குடும்பங்கள் அதிகம் இருக்கக்கூடிய ஒரு பகுதியாக உள்ளது.
# அசோக் விகார்

## கல்வி நிறுவனங்கள்

அசோக் விகாரில் மாதா ஜெய் கவுர் பொதுப் பள்ளி, குலாச்சி ஹன்ஸ்ராஜ் மாதிரி பள்ளி, மான்ட்ஃபோர்ட் மேல்நிலைப்பள்ளி, டிஏவி பொதுப் பள்ளி, லயன்ஸ் பொதுப் பள்ளி, ப்ரூடென்ஸ் பள்ளி மற்றும் மகாராஜா அகர்சேன் பொதுப் பள்ளி ஆகியவை அடங்கும். மேலும், இங்கு, சத்யவதி கல்லூரி மற்றும் லட்சுமிபாய் கல்லூரி ஆகிய இரண்டு கல்லூரிகள் உள்ளன. இவை இரண்டும், தில்லி பல்கலைக்கழகத்துடன், இணைக்கப்பட்டுள்ளது.
# அசோக் விகார்

## பூங்காக்கள் மற்றும் விளையாட்டுக் கழகம்

அசோக் விகாரின் அசோகா தோட்டம் என்பது, அதிகாலையில் நடப்பவர்கள், ஓடுபவர்கள் மற்றும் யோகா குழுக்கள் பயன்படுத்தும் பிரபலமான தோட்டமாகும். அசோகா தோட்டம், 70 ஏக்கர் பரப்பளவில் அமைந்துள்ளது. அசோகா தோட்டத்தைத் தவிர, ஒவ்வொரு தொகுதி / கட்டத்திலும் அண்டை பூங்காக்கள் உள்ளன. இங்கு, *பாபா சவுத்ரி கிம்மன் சிங் பூங்கா* மற்றும் *பிக்னிக் ஹட்* எனப்படும் இரண்டு முக்கிய பூங்காக்கள் உள்ளன.  
இந்த பூங்காக்களுக்கு மேலதிகமாக, மேஜர் தியான் சந்த் பெயரிடப்பட்ட ஒரு விளையாட்டு வளாகமும் உள்ளது. இது 1991 ஆம் ஆண்டில் டெல்லி மேம்பாட்டு ஆணையத்தால் நிறுவப்பட்டது. இது 4.28 ஹெக்டேர் பரப்பளவில் பரவியுள்ளது. இது *டென்னிஸ்* (செயற்கை, கடினமான, களிமண்) / *டென்னிஸ்* பயிற்சி சுவர், பூப்பந்து (வெளிப்புறம்), *சுவர்ப்பந்து*, *டேபிள் டென்னிஸ் ஹால், பில்லியர்ட்ஸ் / ஸ்னூக்கர்,* கூடை பந்து, கைப்பந்து, குழந்தைகள் பூங்கா, சறுக்கு விளையாட்டு, நீச்சல் / குழந்தைகள் நீச்சல் குளம், *ஏரோபிக்ஸ் ஹால், டேக்வாண்டோ-கராத்தே* போன்ற பல்வேறு வசதிகளை வழங்குகிறது. இந்த விளையாட்டுகளில் பெரும்பாலானவற்றில் பயிற்சியும் கிடைக்கிறது. மேலும், இது ஒரு விளையாட்டு உபகரணங்கள் விற்கும் கடை மற்றும் தின்பண்டங்கள் விற்கும் கடை போன்றவற்றைக் கொண்டுள்ளது. இது பல்வேறு விளையாட்டு போட்டிகளை நடத்துகிறது. உறுப்பினர் சேர்க்கை, திறந்த முறையிலும் மற்றும் எளிதில் அணுகக்கூடிய வகையிலும் அமைந்துள்ளது. இதற்காக, பொதுவான முறையில் கட்டணம் வசூலிக்கப்படுகிறது.  
உடற்பயிற்சி ஆர்வலர்களுக்காக, இங்கு, பல உடற்பயிற்சி நிலையங்கள் உள்ளன. "தி ஜிம்", "மென்ட்-இ-சோல்" "ஹெல்த் அன்ட் ஃபிட்னஸ்" போன்றவை இங்குள்ள பிரபலமான சில உடற்பயிற்சி நிலையங்களாகும்.  
பூங்காக்களைத் தவிர, கட்டம் -1 இன் முதல் தொகுதி முதல் IA தொகுதி வரை நீடிக்கும் ஒரு திறந்த வெளி அமைப்பு உள்ளது.
# அசோக் விகார்

## போக்குவரத்து

அசோக் விகார் சாலை மற்றும் பொது போக்குவரத்து மூலம் நன்கு இணைக்கப்பட்டுள்ளது. மேலும், அதன் இணைப்பு மூன்று தில்லி மெட்ரோ நிலையங்களுடன், மேம்படுத்தப்பட்டுள்ளது. அவைகளில் இரண்டு அதாவது இந்தர்லோக், கன்ஹியா நகர் ரெட் லைனில் அமைந்துள்ளது. மற்றும் ஷாலிமார் பாக் மெட்ரோ ரயில் நிலையம், பிங்க் லைனில், அமைந்துள்ளது. டெல்லி போக்குவரத்து கழகப் பேருந்துகள் எண் 166 (ஷாலிமார் பாக் முதல் பாலிகா கேந்திரா வரை), 181 (ஏ) (ஜஹாங்கிர் பூரி முதல் நிஜாமுதீன் ரயில் நிலையம் வரை), 142 (ஜஹாங்கிர் பூரி முதல் ஐ.எஸ்.பி.டி வரை) மற்றும் 235 (வஜீர்பூர் ஜே.ஜே. காலனி முதல் நந்த் நக்ரி வரை), கூடுதலாக இந்தர்லோக் மெட்ரோ நிலையம் முதல் ஆசாத் புர் மெட்ரோ நிலையம் வரை மெட்ரோ பேருந்து சேவையும் கிடைக்கிறது.
# அசோக் விகார்

## உணவு & ஷாப்பிங்

அசோக் விகாரில் பல கடைகள் மற்றும் விற்பனை நிலையங்கள் உள்ளன. இதில் அதிகமாக, பல்பொருள் விற்பனை நிலையங்கள் மற்றும் அடிடாஸ், நைக், லெவிஸ், டைட்டன் ஐ, டி.வி.ஆர் பல்பொருள் அங்காடி போன்றவை உள்ளன. இவை தவிர, ஒவ்வொரு தொகுதியிலும் குடியிருப்பாளர்கள், மளிகை பொருட்கள் போன்றவற்றை வாங்குவதற்கான சந்தை உள்ளது. மேலும், ஹோண்டா, மாருதி சுசுகி, ஹூண்டாய், ஃபியட் போன்ற பல மகிழுந்து விற்பனை நிலையங்கள், வஜீர்பூர் தொழில்துறை பகுதியில் அமைந்துள்ளன. இது அசோக் விகார் அருகே அமைந்துள்ளது. இது மகிழுந்து வாங்குபவர்களுக்கு மிகவும் பன்முகப்படுத்தப்பட்ட இடங்களில் ஒன்றாக உள்ளது.
# காளிபட்டணம் இராமராவ்

**காளிபட்டணம் இராமராவ்** (Kalipatnam Ramarao **)** (பிறப்பு: 1924 நவம்பர் 9) "கதா மாஸ்டர்" என்றும் அழைக்கப்படும் இவர் ஒரு இந்திய கவிஞரும் எழுத்தாளருமாவார். இவர் தெலுங்கு சிறுகதைகளுக்கு பெயர் பெற்றுள்ளார்.
# காளிபட்டணம் இராமராவ்

## தொழில்

காளிபட்டணம் 1924 இல் இந்தியாவின் சிறீகாகுளம், பொண்டுருவில் பிறந்தார். விசாகப்பட்டினத்தில் உள்ள புனித அந்தோனி உயர்நிலைப் பள்ளியில் பல ஆண்டுகளாக ஆசிரியராகப் பணியாற்றிய இவர் 1979 இல் ஓய்வு பெற்றார். எழுத்தாளர் எண்டமுரி வீரேந்திரநாத்தால் ஈர்க்கப்பட்ட காளிபட்டணம் இராம ராவ், அவரை குருவாக கருதி தனது எழுத்து வாழ்க்கையைத் தொடங்கினார். இராமராவின் கதைகள் சமூகத்தில் நடுத்தர மற்றும் கீழ் வர்க்க மக்களிடையே சோதனைகள், இன்னல்கள் மற்றும் எப்போதாவது வாழ்க்கையின் வெற்றிகளை பிரதிபலிக்கின்றன. குறிப்பாக இவரது உளவியல் நுண்ணறிவு மற்றும் அன்றாட வாழ்க்கையில் சமூக, பொருளாதார மற்றும் அரசியல் தாக்கங்கள் குறித்த இவரது கூர்மையான பகுப்பாய்வு திறன்களுக்காகவும் அறியப்படுகிறார்.  
இவரது முதல் கதை, "சித்ரகுப்தா" என்பதாகும். இது ஒரு அஞ்சல் அட்டையின் பின்புறத்தில் எழுதப்பட்ட ஒரு சிறு கதையாகும். இவர் தனது எழுத்தில் திருப்தி அடையாமல் 1955 இல் எழுதுவதை நிறுத்திக் கொண்டார். 8 ஆண்டுகளுக்குப் பிறகு, இவர் 1963 இல் "தீர்ப்பு" என்ற கதையை எழுதினார். 1960களின் பிற்பகுதியில் "தீர்ப்பு" எழுதியதைத் தொடர்ந்து பல கதைகளை எழுதினார், இதில் "யக்னம்", "மகாதசீர்வகனமு", "வீருடு-மகவீருடு", "ஆதிவாரம்", "ஹிம்சா", "நோ ரூம் ", " சினேகம் ", " ஆரத்தி ", " பயம் ", " சாந்தி ", " சாவு ", " ஜீவன தாரா மற்றும் ''குத்ரா" போன்ற கதைகளை எழுதினார். "குத்ரா" எழுதிய பிறகு, மீடும் எழுதுவதை நிறுத்தினார். இவர் தனது ஆரம்ப நாட்களில் நிறைய எழுதுவாதாகவும் ஆனால் தான் எழுதியதில் மகிழ்ச்சி இல்லாததால் அவற்றை வெளியீட்டுக்கு அனுப்புவதில்லை என்றும் கூறியுள்ளார். பிற்காலத்தில், இவர் வருடத்திற்கு ஒன்று அல்லது இரண்டு கதைகளைப் எழுதினார். இவரது கதைகள் உருசிய மற்றும் ஆங்கிலம் உள்ளிட்ட பல்வேறு வெளிநாட்டு மொழிகளில் மொழிபெயர்க்கப்பட்டுள்ளன.  
விபிளவா இராச்சாய்தல சங்கத்தின் செயற்குழு உறுப்பினராகவும் காளிபட்டணம் இருந்துள்ளார். 1995 ஆம் ஆண்டில் சாகித்திய அகாதமி விருதை வென்றார்.
# காளிபட்டணம் இராமராவ்

## வெளிநாட்டில்

கடந்த 15 ஆண்டுகளில், காளிபட்டணம் மற்ற எழுத்தாளர்களின் சிறுகதைத் தொகுப்புகளை வெளியிடுவதில் தீவிரமாக இருந்தார். நியூயார்க்கில் நடந்த 9 வது வட அமெரிக்காவின் தெலுங்கு சங்க மாநாட்டில் உலக தெலுங்கு மாநாட்டின் விருந்தினராக இவர் 1993 இல் அமெரிக்காவில் இருந்தார் (டாக்டர் கலசபூடி சீனிவாச ராவ் மற்றும் இலக்கியக் குழுவின் எர்ரமில்லி பத்மாவதி ஆகியோர் இவரை அங்கு அழைத்து வருவதில் முக்கியப் பங்கு வகித்தனர்). இந்த ஆண்டு, காளிபட்டணத்தின் 90 வது பிறந்த நாளை இவரது ரசிகர்கள் ஆந்திராவைச் சுற்றிலும் கொண்டாடினர். அந்த நேரத்தில், இவர் மீண்டும் தான் எழுதத் தொடங்கலாம் என்று சூசகமாகக் கூறினார்.
# காளிபட்டணம் இராமராவ்

## கதா நிலையம்

தெலுங்கு இலக்கியத்தை அடுத்தடுத்த தலைமுறையினருக்கு அனுப்ப ஒரு ஆராய்ச்சி மையமாகவும் நூலகமாகவும் காளிப்பட்டணம் 1997 பிப்ரவரி 22 அன்று கதா நிலையத்தைத் தொடங்கினார். இந்த மையம் சிறீகாகுளத்தில் விசாகா 'ஏ' காலனியில் அமைந்துள்ளது. தற்போது, இந்த மையத்தில் 5000 க்கும் மேற்பட்ட வார இதழ்கள், மாத இதழ்கள் மற்றும் சிறப்பு சேர்த்தல்கள் மற்றும் பலவகையான தெலுங்கு இதழ்கள் உள்ளன.
# எம். கோவிந்த பாய்

**எம். கோவிந்த பாய் (M. Govinda Pai) (மார்ச் 23, 1883 - செப்டம்பர் 6, 1963) ராஷ்டிரகவி கோவிந்த பாய்** என்றும் அழைக்கப்படுகிறார். **மஞ்சேஸ்வர கோவிந்த பாய்**, ஒரு கன்னடக் கவிஞர் ஆவார். மெட்ராஸ் அரசாங்கத்தால் இவருக்கு முதல் ராஷ்டிரகவி பட்டம் வழங்கப்பட்டது. (நவம்பர் 1, 1956 அன்று மாநிலங்களின் மொழியியல் மறுசீரமைப்பிற்கு முன்பு, காசராகோட் மாவட்டம் மெட்ராஸ் பிரசிடென்சியின் தெற்கு கனரா மாவட்டத்தின் ஒரு பகுதியாக இருந்தது. ) இந்தியாவின் இலக்கிய வரைபடத்தில் மஞ்சேஸ்வரத்தை (கேரளா) சேர்த்தவர் ராஷ்டிரகவி எம்.கோவிந்த பாய் ஆவார்.
# எம். கோவிந்த பாய்

## ஆரம்ப கால வாழ்க்கை

எம். கோவிந்த பாய், மார்ச்23, 1883ம் ஆண்டில், கொங்கனி கவுட சாரஸ்வத் பிராமண குடும்பத்தில் மஞ்சேஷ்வரில் உள்ள அவரது தாய்வழி தாத்தா வீட்டில் பிறந்தார்.  அவர் மங்களூர் சாஹுகார் திம்மப்ப பாய் மற்றும் தேவகி அம்மாவின் முதல் மகன் ஆவார். கோவிந்த பாய் மங்களூரில் பள்ளிக்குச் சென்றார். கல்லூரி கல்விக்காக, மெட்ராஸ் ( சென்னை ) சென்றார். இவரது, தந்தையின் திடீர் மரணம் காரணமாக, சென்னையிலிருந்து திரும்பி வர வேண்டியிருந்தது.
# எம். கோவிந்த பாய்

## தொழில்

கோவிந்த பாய் ஒரு சிறந்த உரைநடை எழுத்தாளராகவும் இருந்தார். உரைநடைகளில் இவரது ஆரம்பகால அமைப்பு *ஸ்ரீகிருஷ்ண சரிதா* (1909) ஆகும். இது குறிப்பிடத்தக்க வாசிப்பை உருவாக்குகிறது. கோவிந்த பாய் தனது படைப்பான *கோல்கொதாவில்* (1931) ஏசு கிறிஸ்து சிலுவையில் அறையப்பட்ட கதையை விவரித்தார். இவர் வெளியிட்ட அடுத்த மூன்று நூல்களான, வைஷாக்கி, பிரபாசா மற்றும் தெஹாலி ஆகியவை முறையே புத்தர், கடவுள் கிருஷ்ணா மற்றும் காந்தியின் கடைசி நாட்களை விவரித்தது. இவை மூன்றும், கோல்கொதாவின் மிகப்பெரிய வெற்றியின் விளைவாகும்.
# எம். கோவிந்த பாய்

## தொழில்

### சிறந்த படைப்புகள்

இவரது சிறந்த படைப்புகள் வசனத்தில் எழுதப்பட்டுள்ளன. அதாவது, *கோல்கொதா* ( *கிறிஸ்துவின் கடைசி நாட்கள்,*), 1937 இல் வெளியிடப்பட்டது, *வைசாகி* ( *புத்தரின் கடைசி நாட்கள்,*) 1946 இல் வெளியிடப்பட்டது. மற்றும் *ஹெபெரலு* ( *ஏகலைவனின் கட்டைவிரல்*, கதை,) 1946 இல் வெளியிடப்பட்டது. இவை, கன்னட இலக்கியத்தின் மிகப் பெரிய கவிஞர்களின் சேமிப்பில் நீடித்த இடத்தைப் பெற்றுள்ளன. *கோமாதா ஜினஸ்துதி என்பது,* அவரது முதல் வெளியிடப்பட்ட படைப்பாக உள்ளது. இவர் செய்யுள் வடிவத்தை கன்னடத்தில் அறிமுகப்படுத்தினார். ஹெபெரலு, மகாஹாரத காவியத்தின் கதாபாத்திரங்களான துரோணர் மற்றும் ஏகலைவனின் கதையை விவரிக்கிறது.
# எம். கோவிந்த பாய்

## தொழில்

### ஆய்வுகள்

கோவிந்த பாய் தனது வரலாற்று ஆய்வுகள் மற்றும் ஆராய்ச்சி மூலம் கன்னட கற்றலை வளப்படுத்தினார். இவர் துலுநாட்டின் காலவரிசை மற்றும் வரலாறு குறித்த அதிகாரியாக இருந்தார். இவரது படைப்புகள், இவரது உலகளாவிய கண்ணோட்டத்திற்கும், ஏழைகள் மற்றும் தாழ்த்தப்பட்டோருக்கான ஆழ்ந்த இரக்கத்திற்கும் சான்றளிக்கின்றன.  
இவர், கன்னடம், கொங்கனி மற்றும் ஆங்கிலம் தவிர துளுவம், மலையாளம், சமஸ்கிருதம், தெலுங்கு, தமிழ், மராத்தி, பெங்காலி, பாரசீக, பாலி, உருது, கிரேக்கம் மற்றும் ஜப்பானிய மொழிகள் உட்பட 25 மொழிகளில் புலமை உடையவராக இருந்ததால், சரளமாக படிக்கவும் எழுதவும் முடிந்தது. மேலும், இவர் பல ஜப்பானிய படைப்புகளை கன்னடத்தில் மொழிபெயர்த்தார்.
# எம். கோவிந்த பாய்

## விருதுகள் மற்றும் மரபு

1949 ஆம் ஆண்டில், அப்போதைய மெட்ராஸ் அரசு, இவருக்கு, ராஷ்டிரகவி விருதை வழங்கியது. 1951 இல் பம்பாயில் கன்னட சாகித்ய சம்மேளனாவின் தலைவராக இருந்தார்.  
அவரது 125 வது பிறந்தநாளில், இவரது பெயரில் ஒரு தேசிய விருது நிறுவப்பட்டது மற்றும் மஞ்சேஷ்வரில் உள்ள இவரது பழைய வீடு ஒரு தேசிய நினைவுச்சின்னமாக கருதப்படுகிறது.  
இவரது சொந்த இடத்திற்கு அருகிலுள்ள உடுப்பியில், கோவிந்த பாய் ஆராய்ச்சி நிறுவனம் மணிப்பால் நிறுவனங்களின் டாக்டர் டி.எம்.ஏ பாய் அறக்கட்டளையின் எம்.ஜி.எம் கல்லூரிக்கு அருகில் நிறுவப்பட்டது. அருகிலுள்ள மற்ற மையங்கள் யக்ஷகனா & ஜனபாத சம்சோதன கேந்திரா, கனகதாச பீதா மற்றும் துலு அகராதி திட்டம் போன்றவை ஆகும்.  
கோவிந்த பாயையும் கேரள அரசு ஒப்புக் கொண்டது. கோவிந்த பாய் நினைவு கல்லூரி மஞ்சேஸ்வரில் உள்ள கண்ணூர் பல்கலைக்கழகத்தின் ஒரு பகுதியாகும்.  
கோவிந்த பாய் மங்களூர் அரசு கல்லூரியில் இடைநிலை பாடத்தில் பயின்றார். இங்குதான், பஞ்சே மங்கேஷ் ராவ் இவரது ஆசிரியர்களில் ஒருவராக இருந்தார். நவீன கன்னட இலக்கிய மறுமலர்ச்சியின் மற்றொரு முன்னோடியாக பஞ்சே இருந்தார். கோவிந்த பாய் ஒரு முறை பஞ்சேவிடம் அவர் அடிக்கடி பாடும், இரண்டு பாடல்களின் உரையை கேட்டார். கோவிந்த பாயிடமிருந்து பஞ்சே இலக்கிய பத்திரிகைகளை கடன் வாங்கினார். இவர் 13 வயது சிறுவனாக இருந்தபோதும் புத்தகங்கள் வாசிப்பதில், ஆர்வத்தை வளர்த்துக் கொண்டார் மற்றும் இலக்கிய பத்திரிகைகளுக்கு சந்தா கட்டத் தொடங்கினார்.
# சாவ்ரி பஜார்

**சாவ்ரி பஜார்** **(Chawri Bazar)** என்பது, பித்தளை, தாமிரம் மற்றும் காகித பொருட்களின் சிறப்பு மொத்த சந்தையாகும் . வன்பொருள் சந்தையுடன் 1840 ஆம் ஆண்டில் நிறுவப்பட்ட இது பழைய டெல்லியின் முதல் மொத்த சந்தையாக இருந்தது இது டெல்லியில் ஜமா மஸ்ஜித்தின் மேற்கே அமைந்துள்ளது.  
ஜமா மஸ்ஜித்தின் மேற்கு (பின்புற) சுவரின் நடுத்தர திட்டத்திற்கு அருகில் தெருவில் செல்வதன் மூலம் இந்த பகுதியை அடையலாம். டெல்லி மெட்ரோவின் சாவ்ரி பஜார் நிலத்தடி நிலையம் வழியாகவும் இந்த இடத்தை அணுகலாம்.
# சாவ்ரி பஜார்

## வரலாறு

இந்த இடம், 19 ஆம் நூற்றாண்டில் நடனமாடும் பெண்கள் மற்றும் வேசிக்காரர்களுக்காக பிரபலமாக அறியப்பட்டவர்கள், பிரபுக்கள் மற்றும் பணக்காரர்களால் அடிக்கடி வந்து போகும் இடமாக இருந்தது. *தாவீஃப்* கலாச்சாரம் மங்கிப்போனதால் பிரிட்டிஷாரின் வருகைக்குப் பிறகு, விபச்சாரிகள் சந்தையின் மேல் தளங்களை ஆக்கிரமிக்க வந்தனர். இது இறுதியில் இந்த பகுதி முழுவதும், குற்றவியல் மையமாக மாற வழிவகுத்தது. இதனால் தில்லி மாநகராட்சி அவர்களை இப்பகுதியிலிருந்து முற்றிலுமாக வெளியேற்றியது.  
மேலும், இந்த தெருவுக்கு மராத்தி வார்த்தையான *சாவ்ரி* என்று பெயரிடப்பட்டது, அதாவது சந்திப்பு இடம் என்பது பொருளாகும். பழைய தில்லியில், அரசாட்சியின் போது, இந்த தெருவிற்கு முக்கியமாக இந்த பெயர் கிடைத்தது, ஏனெனில் இங்கே ஒரு உன்னதமான வீட்டின் முன் ஒரு 'சபா' அல்லது கூட்டம் நடைபெறும். மேலும் அந்த வீட்டின் உரிமையாளர், கூட்டத்தினருக்குள் ஏதேனும் பிரச்சினைகள் இருந்தால், அது சக்கரவர்த்தியை அடைவதற்கு முன்பே சர்ச்சைகளைத் தீர்ப்பதற்கு முயற்சிப்பார்.  
இரண்டாவது காரணம், ஒரு மரியாதைக்குரிய நடனக் கலைஞர் தனது நாட்டிய நிகழ்ச்சியை நிகழ்த்தியதும், அவரது திறமையின் சிறந்த நுணுக்கங்களைக் காண்பித்ததும் ஒரு கூட்டம் ஒழுங்கமைக்கப் பயன்பட்டது. எவ்வாறாயினும், 1857 ஆம் ஆண்டு யுத்தத்தின் பின்னர் பிரித்தானிய பிரபுக்களின் பல பெரிய மாளிகைகளை அழித்தபோது வீதியின் முழு சூழலும் மாறியது.